**Наставни содржини по предметот македонски јазик за 7 одделение**

**за период од 30.03.2020 до 03.04.2020 година**

Наставник: Павлинка Костадинова

|  |  |  |
| --- | --- | --- |
| датум | Наставна единица | страница во учебникот |
| 30.3.2020 | **Главни членови на реченицата**  -Нова наставна содржина од подрачјето Јазик   |  | | --- | | \*Домашна задача во однос на оваа наставна содржина: |   Да се изработат дадените вежби во прилогот подолу | 112 |
| 31.3.2020  2.4.2020 | **Мит**  -Нова наставна единица од подрачјето Литература  - фантастична приказна;  - објаснува природни појави: сонце,  небо, годишни времиња, животот и  др.;  - човекот немал објаснување за  многу работи околу него  - човекот имал желба да ги открива  тајните за природните појави;  - се создале приказни за богови,  змејови, џинови, крилески коњи;  - обид да се осознае Светот.  \*примери за Мит подолу во прилог 2)   |  | | --- | | \*Домашна задача во однос на оваа наставна содржина: | |  |   Наставникот им ја посочува книгата „Митови и легенди“ од која можат да прочитаат  митови и да подготват по еден за прераскажување за наредниот час.  Прераскажување и анализа на митови(час 2)   |  | | --- | | \*Домашна задача во однос на оваа наставна содржина: | |  |   Да ги повторат знаењата за глаголи и за прирок | 53 и 54 |
| 3.4.2020 | **Глагол во лична глаголска форма во функција на прирок**  -Нова наставна содржина од подрачјето Јазик  **Предлог за планот:**  1. Што е општење? (Способност на човекот да разменува пораки.)  2. Кое е најсовршено средство за општење меѓу луѓето? (Јазикот е најсовршено средство за  општење.)  3. Зборовите, секој за себе, си има свое значење. Но, реченицата е основата во општењето меѓу луѓето.  4. Кој е основен услов за да се создаде реченица; Тоа е глаголот во лична глаголска форма. Таа форма  го претставува прирокот.  **Пример:** Славејот пее прекрасно.  **\* Заклучок:**  Глаголот во лична форма остава празни места кои треба да се потполнат за да се  добие реченица.   |  | | --- | | \*Домашна задача во однос на оваа наставна содржина: | |  |   Наставникот им дава задача сами да си одберат уште пет глаголи и да создаваат реченици со нив | 113 |

**Прилог 1**

**Главни членови на реченицата**

**Појаснување за наставната единица и наставно лист за работа**

Главни реченични членови се подметот и прирокот.

Подметот е вршителот на дејство , а прирокот извршеното дејство во реченицата.

Прирокот претставува основен создавачки член на реченицата Без прирок-глагол во лична глаголска форма нема реченица

Во македонскиот јазик постојат зборови кои не се образуваат од глаголи и не се јавуваат во функција на прирок Тие глаголи се во нелична глаголска форма и не може да се јават во функција на прирок и да оформат реченица

**НЕЛИЧНИ ГЛАГОЛСКИ ФОРМИ СЕ**:

Глаголска л-форма

Глаголска именка

Глаголска придавка

Глаголски прилог

**Од глаголот чита да образуваме нелични глаголски форми:**

Глаголска л-форма- чита**л**/чита**ла** /чита**ло**/чита**ле**

Глаголска именка -чита**ње**

Глаголска придавка- чита/чита**н**/чита**на**/чита**но**/чита**ни/**

сретна/сретна**т**/срета**та**/сретна**то**/сретна**ти**

сака/сака**н**/сака**на**/сака**но**/сака**ни**

Глаголска придавка-чита/чита**јќи**

1.Потцртај ги подметите со една, а прироците со две линии, во речениците кои следат.

а) Гулабот долета на прозорецот по храна.

б) Дедо ми донесе цела кошница со јаболка.

в) Тие се налутија зашто го загубија натпреварот.

г) Сонцето н# мамеше надвор.

д) Последниот постигна време од 2 минути.

ѓ) Ти брзаше при читањето.

2. Потцртај ги подметите и прироците во текстот.

Сите ученици беа на игралиштето. Тие беа нетрпеливи да почне натпреварот во кошарка.Кошаркарите од нивното училиште се натпреваруваа со соседното училиште. Натпреварот беше решавачки која екипа ќе биде првак во општината. Навивачите пееја, ракоплескаа, викаа, а со тоа ги бодреа своите миленици. Судијата го означи почетокот. Погодокот на нашиот кошаркар предизвика вистинска бура.

**Прилог 2**

**Предлог наставно ливче за наставната единица Мит**

* Во грчката митологија имало таканаречени титани. Тие биле полубогови (родени од боговите). Еден од најпознатите бил Прометеј. (Неговото име значи мудрост, а тој се смета дека му донел знаење на човештвото).
* Божицата Атена му ги открила тајните на: медицината, математиката,а астрономијата, пловидбата и други знаења и вештини.
* Знаењата и вештините им ги пренесувал на луѓето, со што се зголемувале нивните способности.
* Еден дел од митот за Прометеј раскажува:

„Прометеј скришно успеал да влезе на Олимп (планина каде што живееле боговите) и зел неколку жарчиња оган. Ги скрил меѓу листовите на некоја билка и им ги дал на луѓето. (Така луѓето го добиле оганот.)

Налутен, богот Зевс (главен бог меѓу боговите) наредил Прометеј да биде врзан со синџири за една карпа. Оттаму го ослободил јунакот Херакле кој го молел богот Зевс да се смилува на маките на Прометеј. Зевс се согласил под услов Прометеј на прстот постојано да носи една алка од синџирот со кој бил врзан. А таа алка требало да го потсетува Прометеј да не ги разлутува боговите. Всушност, митот вели дека така настанал и првиот прстен.“

**Прилог 3**

**Наставникот подготвува вежби пет глаголи со кои учениците ќе создаваат реченици, секој посебно во тетратките.**

**На пример:**  (зборува) Таа зборува многу брзо.

(јаде) Горан јаде супа со печурки.

(жнее) Селанецот жнее рано наутро.

(сака) Мама сака послушни деца.

(стои) Дејан стои замислено пред таблата.